Opinjoni tal-Kummissjoni skond l-Artikolu 251 (2), it-tielet subparagrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal direttiva tal-Parlament Ewropew u tal-Kunsill dwar il-ftehimiet ta' kreditu għall–konsumaturi li jemendaw il-proposta tal-Kummissjoni skond l-Artikolu 250 (2) tat-Trattat tal-ke jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0117 finali - COD 2002/0222 */





[pic] | KUMMISSJONI TAL-KOMUNITAJIET EWROPEJ | Brussel 25.2.2008 KUMM(2008) 117 finali 2002/0222 (COD) OPINJONI TAL-KUMMISSJONI skond l-Artikolu 251 (2), it-tielet subparagrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal Direttiva tal-Parlament Ewropew u tal-Kunsill dwar il-ftehimiet ta' kreditu għall–konsumaturi li jemendaw il-proposta tal-Kummissjoni skond l-Artikolu 250 (2) tat-Trattat tal-KE JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2002/0222 (COD) OPINJONI TAL-KUMMISSJONI skond l-Artikolu 251 (2), it-tielet subparagrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal Direttiva tal-Parlament Ewropew u tal-Kunsill dwar il-ftehimiet ta' kreditu għall–konsumaturi li jemendaw il-proposta tal-Kummissjoni skond l-Artikolu 250 (2) tat-Trattat tal-KE 1. IL-KUNTEST Id-data tat-trażmissjoni tal-proposta lill-PE u lill-Kunsill: (dokument COM(2002) 443 finali - 2002/0222 (COD) | It-12 ta’ Settembru 2002 | Id-data ta’ l-opinjoni tal-Parlament Ewropew (l-Ewwel Qari) | L-20 ta’ April 2004 | Id-data tat-trażmissjoni ta' l-ewwel proposta emendata | Id-29 ta’ Ottubru 2004 | Id-data tat-trażmissjoni tat-tieni proposta emendata | Is-7 ta' Ottubru 2005 | Id-data tal-ftehim politiku fil-Kunsill | Il-21 ta’ Mejju 2007 | Id-data ta' l-adozzjoni tal-Pożizzjoni Komuni | L-14 ta’ Settembru 2007 (maġġoranza kwalifikata) | Id-data ta' l-opinjoni tal-Kumitat Ekonomiku u Soċjali | Is-17 ta’ Lulju 2003 | Id-data ta’ l-opinjoni tal-Parlament Ewropew (It-Tieni Qari) | Is-16 ta’ Jannar 2008 | 2. L-GĦAN TAL-PROPOSTA TAL- KUMMISSJONI Il-proposta għal Direttiva ġdida dwar il-kreditu tal-konsumatur għandha żewġ għanijiet: li tiżgura livell għoli ta’ ħarsien għall-konsumatur u li tistabbilixxi l-kundizzjonijiet għal suq intern ġenwin fil-kreditu tal-konsumatur. 1. Id-Direttiva ta’ l-1987 kienet ibbażata fuq l-armonizzazzjoni minima. Kważi l-Istati Membri kollha mxew lil hinn minn dawn l-istandards f’livelli differenti u dan fixkel il-ħolqien ta’ suq waħdieni. L-armonizzazzjoni sħiħa b'mod partikolari tal-ħames moduli essenzjali tad-Direttiva (informazzjoni prekuntrattwali u kuntrattwali, rata perċentwali annwali ta’ l-ispiża tal-kreditu (APR - annual percentage rate of charge), id-dritt ta’ l-irtirar u d-dritt ta' ħlasijiet antiċipati) għandha l-għan li tgħin fil-ħolqien ta’ suq waħdieni fil-kreditu tal-konsumatur, billi l-kredituri ma jkollhomx jadattaw il-prodotti tagħhom għal leġiżlazzjonijiet differenti fl-Istati Membri. Id-Direttiva attwali dwar il-kreditu tal-konsumatur (87/102/KE) ġiet adottata fl-1987 u tipprovdi biss għal miżuri bażiċi ta’ ħarsien tal-konsumatur. L-evoluzzjonijiet li seħħu dan l-aħħar fis-suq jirrikjedu l-adattament ta’ dawn ir-regoli. 3. L-OPINJONI TAL-KUMMISSJONI DWAR L-EMENDI PROPOSTI MILL-PARLAMENT Il-PE ivvota fit-tieni qari test konsolidat li fih numru ta' emendi għat-test tal-Pożizzjoni Komuni. It-test huwa r-riżultat tan-negozjati bejn il-Kunsill, il-PE u l-Kummissjoni. L-aktar emenda importanti u fl-istess ħin kontroversjali tikkonċerna l-kumpens f'każijiet ta' ħlas lura kmieni. Rigward id-determinazzjoni tal-kumpens il-PE ħassar ir-referenza għar-rati ta' rifereza ta' interessi tal-Bank Ċentrali Ewropew u żied il-possibbiltà għal Stat Membru li jintroduċi dispożizzjoni fejn il-kredituri jistgħu eċċezzjonalment jitolbu kumpens ogħla mil-limitu jekk it-telf tagħhom ikun ogħla mil-limitu u l-konsumaturi jistgħu jitolbu tnaqqis fil-kumpens jekk jistgħu jġibu provi bil-kontra. Il-Kummissjoni taċċetta din l-emenda u l-emendi l-oħra kollha vvutati mill-PE. Ir-riżultat tat-tieni qari fil-PE kien ġeneralment sodisfaċenti: L-informazzjoni pre-kuntrattwali u kuntrattwali u r-rata perċentwali annwali tal-ħlas huma kompletament armonizzati. Id-dritt ta' l-irtirar huwa armonizzat b'mod sħiħ bi flessibbiltà żgħira għall-Istati Membri biex inaqqsu taħt kundizzjonijiet ferm ristretti l-perjodu għall-eżerċitar tad-dritt ta' l-irtirar ta' 14-il jum għal 7 ijiem. Il-Kummissjoni kienet tippreferi aktar armonizzazzjoni f'dan il-qasam kif ukoll fuq il-kumpens f'każijiet ta' ħlas lura kmieni. Madankollu, tista' taċċetta l-flessibilitajiet mogħtija lill-Istati Membri bħala parti minn pakkett ġenerali ta' ftehim li jistabbilixxi standard għoli ta' ħarsien tal-konsumatur filwaqt li jiffissa l-kundizzjonijiet għal suq intern ġenwin fil-kreditu tal-konsumatur. 4. KONKLUżJONI Skond l-Artikolu 250 (2) tat-Trattat tal-KE, il-Kummissjoni temenda l-proposta tagħha kif stabbilit hawn fuq.